| Chosė Migelio de Velasko provincija*Provincia José Miguel de Velasco* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | San Ignasijo de Velaskas |
| **Savivaldybių** | 3 |
|  |
| **Gyventojų** (2001) | 56 702 |
| **Plotas** | 65 425 km² |
| **Tankumas** (2001) | 0,87 žm./km² |

**Chosė Migelio de Velasko provincija** (isp. *Provincia José Miguel de Velasco*) – viena iš penkiolikos Santa Kruso departamento provincijų, esanti šiaurinėje departamento dalyje, Bolivijoje. Provincijos sostinė San Ignasijo de Velaskas.

Provincija kartu su Čikitoso, Njuflo de Čaveso, Anchelio Sandovalio, Germano Busčo, Gvarajoso provincijomis sudaro vadinamąją Gran Čikitanijos teritoriją (isp. *Gran Chiquitania*). Šioje provincijoje yra išlikę trys jėzuitų redukcijos metu įkurti miestai Santa Ana de Velaskas, San Rafael de Velaskas, San Migel de Velaskas, kurie įtraukti į UNESCO pasaulio paveldo sąrašą kaip Čikitanijos jėzuitų misijos.

Istorija
--------

Provincija įkurta 1880 m. spalio 12 d. ir pavadinta Bolivijos prezidento José Miguel de Velasco garbei.

Geografija
----------

Šiaurėje Chosė Migelio de Velasko provincija ribojasi su Beni departamentu, vakaruose su Njuflo de Čaveso provincija, pietuose su Čikitoso provincija, pietryčiuose su Anchelio Sandovalio provincija, rytuose su Brazilija.

Vyraujantis provincijos reljefas – lyguma, tik šiaurinėje dalyje yra keletas kalnų grandinių. Provincijos upės priklauso Amazonės baseinui.

Šiaurinei provincijos daliai būdingas sausas subtropinis klimatas, pietinei daliai šiltas tropinis klimatas. Vidutinė metinė temperatūra 24,7 °C, vidutinis kritulių kiekis 1173 mm.

Demografija
-----------

Migelio de Velasko provincijos gyventojai (56 702 gyv.) sudaro 2,79 % visų departamento gyventojų. 45,75 % provincijos gyventojų gyvena miestuose ir 54,25 % kaimuose.

Didžiausi provincijos miestai:

* San Ignasijo de Velaskas (19 401 gyv.)
* San Migel de Velaskas (4 484 gyv.)
* San Rafaelis (2 057 gyv.)

51,72 % provincijos gyventojų yra vyrai, 48,28 % moterys. 50,45 % gyventojų yra jaunesni negu 16 metų.

Pagal 2001 metų surašymo duomenis 76,23 % provincijos gyventojų save priskiria čikitanams, 3,75 % kečujams, 3,08 % kitoms indėnų tautoms. 16,93 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (43,59 %).

Administracinis suskirstymas
----------------------------


**San Ignacio de Velasco**
**San Miguel de Velasco**
**San Rafael**

Provincija padalinta į 3 savivaldybes:

| Savivaldybė | Plotas | Gyventojų skaičius | Gyventojų tankumas |
| --- | --- | --- | --- |
| San Ignasijo de Velaskas | 48 065 km² | 41 412 (73,03 %) | 0,86 gyv./km² |
| San Migel de Velaskas | 9 298 km² | 10 273 (18,12 %) | 1,1 gyv./km² |
| San Rafaelis | 8 062 km² | 5 017 (8,85 %) | 0,62 gyv./km² |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Chosė Migelio de Velasko provincijos savivaldybės Archyvuota kopija 2008-09-30 iš Wayback Machine projekto.
3. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Migelio de Velasko provincijos žemėlapis Archyvuota kopija 2007-10-12 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |